29. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. ΔΙΕΠ Δ04/Α12745της 2/24 Αυγ.  1982 (ΦΕΚ Β'618) Καθορισμός των όρων και προυποθέσεων προσλήψεως επιστημονικών Συνεργατών στην Προεδρία της Δημοκρατίας. Έχοντες υπόψη: 1.Τις διατάξεις: α)Της παρ.4 του άρθρ.1 του Νόμ.1256/1982 "για την πολυθεσία, τη πολυαπασχόληση και την καθιέρωση ανωτάτου ορίου απολαβών στο δημόσιο τομέα κ.λ.π.", β)Του Π.Δ.759/1976 "περί κωδικοποιήσεως εις ενιαίον κείμενον των ισχυουσών διατάξεων περί συστάσεως οργανώσεως και λειτουργίας των Υπηρεσιών της Προεδρίας της Δημοκρατίας όπως αυτό τροποποιήθηκε με τις διατάξεις του Νόμ. 1187/1981 "περί τροποποιήσεως διατάξεων τινων του υπ' αριθ.759/1976 Π.Δ/τος". 2.Τις ειδικές ανάγκες των υπηρεσιών της Προεδρίας της Δημοκρατίας, σε επιστημονικούς συνεργάτες, αποφασίζουμε: 1.Καθορίζουμε τους ειδικούς όρους για την πρόσληψη επιστημονικών συνεργατών στην Προεδρίας της Δημοκρατίας ως εξής: α)η πρόσληψη θα γίνεται με σχέση εργασίας ιδιωτικού δικαίου αορίστου χρόνου στις θέσεις τις προβλεπόμενες από την παρ.1 του άρθρ.10 του αριθ.759/1976 κωδικοποιητικού Π.Δ/τος όπως αντικαταστάθηκε με την παρ.7 του άρθρ.1 του Νόμ. 1187/1981, β)προσόντα διορισμού των κατά τα ανωτέρω επιστημονικών συνεργατών είναι τα προβλεπόμενα στις διατάξεις των άρθρ.6 παρ.3 του Π.Δ.759/1976 και 1 παρ.5 του Νόμ.1187/1981, γ)το ποσοστό επί των αποδοχών της χρονικά δεύτερης θέσεως στην Προεδρία της Δημοκρατίας ορίζεται στα 3/4 των αποδοχών της θέσεως στην οποία διορίζονται ή προσλαμβάνονται, δ)οι απολαβές των κατά τα ανωτέρω προσλαμβανομένων είτε από τη σύνταξη και τη δεύτερη θέση είτε από τις δύο θέσεις δεν μπορούν να υπερβούν σε καμιά περίπτωση το ανώτατο όριο απολαβών του άρθρ.6 του Νόμ.1256/1982. Με το άρθρ.14 Νόμ.1476/15-18 Σεπτ.1984 (ΦΕΚ Α'136), (τόμ.2 Α  σελ.316,879) ορίστηκε ότι οι διατάξεις του άνω Νόμ.1476/84 "περί διορισμού σε μόνιμες θέσεις κ.λ.π." εφαρμόζονται και για το προσωπικό με σχέση εργασίας ιδιωτικού δικαίου της Προεδρίας της Δημοκρατίας με ορισμένες εξαιρέσεις. 